BelAZ
Baltarusijos automobilių gamykla, BelAZ (blrs. Беларускі аўтамабільны завод, БЕЛАЗ) – Baltarusijos sunkvežimių, skirtų didelėms kasykloms ir karjerams bei kitos kalnakasybos technikos gamybos įmonė, įsikūrusi Žodine, 50 km į rytus nuo Minsko. Gamina didelės keliamosios galios savivarčius sunkvežimius, požeminių darbų mechanizmus, buldozerius, krautuvus, aerodromų vilkikus. Įmonė orientuota į eksporto rinkas. Ji patenka tarp septynių didžiausių pasaulio koncernų, gaminančių karjerų techniką. Daugiau kaip 70 % BelAZ produkcijos realizuojama Rusijoje. BelAZ automobiliai dirba apie 50 šalių.